พันธบัตรดอกสูง4%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ถือ13ปีรับ3%ทยอยขึ้นอีกปีละ1% แบงก์แนะนำกำเงินมาลงทุนได้เลย
โพสต์ทูเดย์ — เคาะดอกเบี้ยพันธบัตรไทยเข้มแข็งอายุ 6 ปีแล้ว สูงเฉลี่ย 4%
แหล่งข่าวจากกระทรวงการคลัง เปิดเผยว่า กระทรวงการคลังได้กำหนดอัตราดอกเบี้ยพันธบัตรออมทรัพย์ไทยเข้มแข็งรอบ 2 วงเงิน 1 แสนล้านบาทแล้ว โดยพันธบัตรอายุ 6 ปีจะคิดอัตราดอกเบี้ยแบบขั้นบันได โดยจะจ่ายดอกเบี้ยในปีที่ 13 ในอัตรา 3% ปีที่ 4 จ่ายดอกเบี้ย 4% ปีที่ 5 จ่ายดอกเบี้ย 5% และปีที่ 6 จ่ายดอกเบี้ยสูงถึง 6% หรือคิดเป็นผลตอบแทนของพันธบัตรเฉลี่ยประมาณ 4%
“พันธบัตรออมทรัพย์รอบนี้ให้ผลตอบแทนที่ถือว่าสูงมาก เพื่อให้เกิดแรงจูงใจให้ประชาชนมาซื้อ รวมถึงอัตราดอกเบี้ยที่ให้ก็จะเป็นการช่วยเหลือผู้สูงอายุและผู้มีรายได้น้อยให้มีรายได้เพิ่มขึ้น” แหล่งข่าวเปิดเผย
สำหรับการจัดจำหน่ายนั้น กระทรวงการคลังอยู่ระหว่างส่งหนังสือเชิญธนาคารพาณิชย์ทั้งของไทยและต่างประเทศ รวมถึงธนาคารออมสิน รวมทั้งสิ้น 14 แห่ง เสนอความต้องการในการจัดจำหน่ายและการคิดอัตราค่าธรรมเนียมการขายพันธบัตร โดยจะได้ข้อสรุปในวันที่ 25 ก.พ.นี้ ว่าจะมีสถาบันการเงินกี่แห่งที่สนใจจำหน่ายพันธบัตรรอบนี้
อย่างไรก็ตาม กระทรวงการคลังจะพิจารณาตัดสินอัตราค่าธรรมเนียมการขายที่สถาบันการเงินเสนอมาต่ำสุด เพื่อไม่ให้เป็นภาระค่าใช้จ่ายมากเกินไป เพราะการจำหน่ายพันธบัตรออมทรัพย์ไทยเข้มแข็งรอบแรก 8 หมื่นล้านบาท ที่ธนาคารกรุงเทพเป็นผู้นำในการขายแต่คิดค่าธรรมเนียมต่ำมาก เพราะต้องการสนับสนุนนโยบายรัฐบาล
แหล่งข่าวเปิดเผยว่า ภายในเดือน มี.ค. เป็นต้นไป กระทรวงการคลังจะเริ่มทำการประชาสัมพันธ์ให้ประชาชนทราบข้อมูล
ทั้งนี้ พันธบัตรออมทรัพย์ไทยเข้มแข็งรอบ 2 วงเงิน 1 แสนล้านบาท ซึ่งโอนกรรมสิทธิ์ได้เมื่อถือครบ 6 เดือน จะเปิดขาย 2 รอบ รอบแรกวันที่ 29–30 มี.ค.นี้ เปิดขายให้กับผู้สูงอายุมากกว่า 60 ปีขึ้นไป และช่วงวันที่ 31 มี.ค.–2 เม.ย. จะเปิดขายให้กับประชาชนทั่วไป กำหนดวงเงินซื้อขั้นต่ำ 1 หมื่นบาท แต่ไม่เกิน 1 ล้านบาทต่อราย
นายธนาคารรายหนึ่ง กล่าวว่า หากเปรียบเทียบผลตอบแทนแล้วถือว่าน่าลงทุนมาก โดยพันธบัตรไทยเข้มแข็งรอบแรก 8 หมื่นล้านบาทอายุ 5 ปีนั้น ปีที่ 12 จ่ายดอกเบี้ย 3% ปีที่ 3 จะจ่าย 4% และในปีที่ 45 จ่ายในอัตรา 5%
สำหรับพันธบัตรออมทรัพย์ธนาคารแห่งประเทศไทย 5 หมื่นล้านบาท อายุ 4 ปี อัตราดอกเบี้ยคงที่ 3.50% ส่วนอายุ 7 ปี ปีที่ 12 ให้ดอกเบี้ย 3% ปีที่ 3–4 ดอกเบี้ย 4% ปีที่ 56 ดอกเบี้ย 5% และปีที่ 7 ดอกเบี้ย 6% ผลตอบแทนเฉลี่ย 4.5% และสูงกว่าเงินฝากมาก